L 128/20 De Europæiske Fællesskabers Tidende 30. 4. 98 RÅDETS FORORDNING (EF) Nr. 906/98 af 27. april 1998 om fastsættelse af almindelige regler for indførsel af olivenolie med oprindelse i Tunesien RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: I artikel 3 i protokol nr. I i Euro-Middelhavsassocierings- aftalen mellem De Europæiske Fællesskaber og medlems- staterne på den ene side og Den Tunesiske Republik på den anden side, der blev undertegnet den 17. juli 1995, er det fastsat, at der for ubehandlet olivenolie henhørende under KN-kode 1509 10 10 og 150910 90, der helt er fremstillet i Tunesien og direkte transporteret fra dette land til Fællesskabet, opkræves en importtold på 7,81 ECU/100 kg i hvert produktionsår i perioden mellem den 1. januar 1996 og den 31. december 1999 for en mængde på højst 46 000 tons pr. produktionsår; i Rådets forordning (EF) nr. 447/96 ()) er der fastsat særforanstaltninger for indførsel af olivenolie med oprin- delse i Tunesien indtil ikrafttrædelsen af den Euro- Middelhavsassocieringsaftale, der er indgået med Tune- sien; aftalen er trådt i kraft den 1. marts 1998, hvorfor nævnte forordning bør ophæves formelt; i Rådets forordning (EF) nr. 2004/97 (?) er der fastsat gennemførelsesbestemmelser til  særordningen — for indførsel af olivenolie med oprindelse i Tunesien, hvis bestemmelser ikke længere finder anvendelse efter ikraft- trædelsen af den Euro-Middelhavsassocieringsaftale, der er indgået med Tunesien; nævnte forordning bør derfor ophæves formelt; den forventede forsyningssituationen på fællesskabsmar- kedet for olivenolie gør det muligt at afsætte nævnte mængde uden risiko for markedsforstyrrelser, hvis indførslerne ikke er koncentreret på en kort periode i hvert produktionsår; for at sikre en korrekt anvendelse af kontingentordningen bør forvaltningen af ordningen overdrages Kommissionen — UDSTEDT FØLGENDE FORORDNING: Artikel 1 1. Kommissionen åbner og forvalter et toldkontingent, inden for hvilket der for ubehandlet olivenolie henhø- rende under KN-kode 1509 10 10 og 1509 10 90, der helt er fremstillet i Tunesien og direkte transporteret fra dette land til Fællesskabet, opkræves en told på 7,81 ECU/100 kg ved indførsel af 46000 tons pr. produktionsår, på betingelser, der fastsættes efter proceduren i artikel 38 i forordning nr. 136/66/EØF af 22. september 1966 om oprettelse af en fælles markedsordning for fedtstoffer (). 2. Importlicenser, der er udstedt i henhold til Rådets forordning (EF) nr. 447/96 for produktionsåret 1997/1998, tages i betragtning i forbindelse med forvaltningen af det i stk. 1 omhandlede kontingent for den samme periode. Artikel 2 Forordning (EF) nr. 447/96 og forordning (EF) nr. 2004/ 97 ophæves. Artikel 3 Denne forordning træder i kraft dagen efter offentliggø- relsen i De Europæiske Fællesskabers Tidende. Den anvendes fra den 1. marts 1998. Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, den 27. april 1998. ()) EFT L 62 af 13. 3. 1996, s. 1. () EFT L 284 af 16. 10. 1997, s. 9. På Rådets vegne R. COOK Formand () EFT 172 af 30. 9. 1966, s. 3025/66. Forordningen er senest ændret ved forordning (EF) nr. 1581/96 (EFT L 206 af 16. 8. 1996, s. 11).